Up-771/16
Natisni
Opravilna št.:
Up-771/16
Datum odločitve:
5. 12. 2018
ECLI:
ECLI:SI:USRS:2018:Up.771.16
Akt:
Ustavna pritožba Franca Toplaka in Dejana Šamperla zoper sklep Vrhovnega sodišča št. I Up 320/2015 z dne 5. 7. 2016 v zvezi s sodbo in sklepom Upravnega sodišča, oddelka v Mariboru, št. II U 445/2015 z dne 4. 12. 2015

Ustavna pritožba Franca Toplaka zoper sklep Vrhovnega sodišča št. RoP 1/2016 z dne 12. 1. 2016
Izrek:
Ustavna pritožba Franca Toplaka in Dejana Šamperla zoper
sklep Vrhovnega sodišča št. I Up 320/2015 z dne 5. 7. 2016 v zvezi s sodbo in sklepom Upravnega sodišča, oddelka v Mariboru, št. II U 445/2015 z dne 4. 12. 2015
se ne sprejme.
Ustavna pritožba Franca Toplaka zoper sklep
Vrhovnega sodišča št. RoP 1/2016 z dne 12. 1. 2016 se zavrže.
Evidenčni stavek:
Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.b.1.5, 55.b.2, Zakon o Ustavnem sodišču [ZUstS]
Vrsta zadeve:
ustavna pritožba
Vrsta akta:
posamični akt
Vlagatelj:
Franc Toplak, Maribor in drugi
Datum vloge:
14. 9. 2016
Vrsta odločitve:
sklep
Vrsta rešitve:
nesprejem ustavne pritožbe, zavrženje
Dokument:
US31700
Dokument v PDF obliki:
Up-771-16.pdf
214 KB
Prenesite datoteko
Številka:
Up-771/16-14
Datum:
5. 12. 2018
SKLEP
Ustavno sodišče je v postopku za preizkus ustavne pritožbe Franca Toplaka, Maribor, in Dejana Šamperla, Cerkvenjak, na seji 5. decembra 2018
sklenilo:
1. Ustavna pritožba Franca Toplaka in Dejana Šamperla zoper
sklep Vrhovnega sodišča št. I Up 320/2015 z dne 5. 7. 2016 v zvezi s sodbo in sklepom Upravnega sodišča, oddelka v Mariboru, št. II U 445/2015 z dne 4. 12. 2015
se ne sprejme.
2. Ustavna pritožba Franca Toplaka zoper sklep
Vrhovnega sodišča št. RoP 1/2016 z dne 12. 1. 2016 se zavrže.
OBRAZLOŽITEV
A.
1. Pritožnika Franc Toplak in Dejan Šamperl z ustavno pritožbo izpodbijata sklep Vrhovnega sodišča št. I Up 320/2015 z dne 5. 7. 2016 v zvezi s sodbo in sklepom
Upravnega sodišča št. II U 445/2015 z dne 4. 12. 2015. Izpodbijata odločitev Vrhovnega sodišča o zavrženju njune pritožbe in nasprotujeta stališču, da subsidiarni upravni spor iz 4. člena
Zakona o upravnem sporu (Uradni list RS, št. 105/06, 62/10 in 109/12 –
v nadaljevanju ZUS-1) ni namenjen varstvu volilne pravice, ker naj bi bilo učinkovito sodno varstvo zagotovljeno s posebno ureditvijo v 51. členu in naslednjih členih
Zakona o referendumu in o ljudski iniciativi (Uradni list RS, št. 26/07 – uradno prečiščeno besedilo –
v nadaljevanju ZRLI). Vrhovnemu sodišču očitata kršitev pravice do učinkovitega pravnega sredstva (25. člen Ustave in 13. člen
Konvencije o varstvu človekovih pravic in temeljnih svoboščin
,
Uradni list RS, št. 33/94, MP, št. 7/94 – v nadaljevanju EKČP
), kršitev pravice do sodnega varstva (23. člen Ustave) in arbitraren odstop od sodne prakse (22. člen Ustave).
2
. Pritožnik Franc Toplak vlaga ustavno pritožbo tudi
zoper sklep
Vrhovnega sodišča št. RoP 1/2016 z dne 12. 1. 2016. Navaja, da mu je bila s počasnim odločanjem Upravnega sodišča o zahtevi za izdajo začasne odredbe kršena pravica do sojenja v razumnem roku (6. člen EKČP).
3. Pritožnik
Franc Toplak hkrati vlaga tudi pobudo za začetek postopka za oceno ustavnosti ZUS-1, Zakona o varstvu pravice do sojenja brez nepotrebnega odlašanja (Uradni list RS, št. 67/12 – uradno prečiščeno besedilo – v nadaljevanju ZVPSBNO), Zakona o volitvah v Državni zbor (Uradni list RS, št. 109/06 – uradno prečiščeno besedilo in 23/17 – v nadaljevanju ZVDZ),
ZRLI
in Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17 – v nadaljevanju ZLV). Očita jim neskladje s 6. in 13. členom EKČP in 3. členom Prvega protokola k EKČP, ker naj ne bi vsebovali določb, po katerih bi se spori o pravici glasovanja na referendumu reševali tako hitro, da bi bili končani pred dnem glasovanja. Zgolj ZUS-1
očita neskladje s 6. členom EKČP, ker naj ne bi vseboval določb, po katerih bi moralo sodišče hitro odločati o vsebini začasnih odredb. ZUS-1 in
ZVPSBNO
očita neskladje s 6. členom EKČP, ker naj ne bi vsebovala določb o pravnih sredstvih, če Upravno sodišče o predlagani začasni odredbi ne odloči. Zato vsi izpodbijani zakoni, po mnenju pobudnika, vsebujejo protiustavno pravno praznino.
4. Pobudnik Franc Toplak je skupaj z
Dejanom Šamperlom, Sebastjanom Kamenikom, Iztokom Mrakom in Društvom za pravice invalidov z vlogo z dne 28. 9. 2018 pobudo razširil tudi na oceno ustavnosti 79. in 79.a člena
ZVDZ
in
ZLV, ker naj zakonodajalec ne bi ustrezno uresničil odločbe Ustavnega sodišča št. U-I-156/11, Up-861/11
z dne 10. 4. 2014 (Uradni list RS, št. 35/14, in OdlUS XX, 24), ter na oceno ustavnosti
ZVDZ, ki naj bi vseboval protiustavno pravno praznino, ker naj ne bi določal obvezne objave sklepov okrajnih volilnih komisij glede določitve volišč.
B.
5. Ustavno sodišče ustavne pritožbe Franca Toplaka in Dejana Šamperla ni sprejelo v obravnavo, ker niso izpolnjeni pogoji iz drugega odstavka 55.b člena ZUstS (1. točka izreka).
6. Ustavno sodišče je pritožbo Franca Toplaka zavrglo, ker pravna sredstva niso izčrpana (2. točka izreka).
[1]
7. O pobudi (zadeva št. U-I-168/16) bo Ustavno sodišče odločalo posebej.
C.
8.
Ustavno sodišče je sprejelo ta sklep na podlagi drugega odstavka 55.b člena in
pete alineje prvega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – ZUstS)
v sestavi: predsednica dr. Jadranka Sovdat ter sodnice in sodniki dr. Matej Accetto, dr. Dunja Jadek Pensa, DDr. Klemen Jaklič, dr. Rajko Knez, dr. Etelka Korpič – Horvat, dr. Špelca Mežnar, dr. Marijan Pavčnik in Marko Šorli.
Sklep je sprejelo soglasno.
dr. Jadranka Sovdat
Predsednica
[1]
Prim. sklep Ustavnega sodišča št. Up-49/17 z dne 7. 9. 2017 (Uradni list RS, št. 51/17).
⇒